Ingrere

Ingrere (ingrisk; inkeroine, ižora eller ižoralaine) er et østersjøfinsk folkeslag som sammen med voterne er den opprinnelige befolkningen i Ingermanland. Det finnes fortsatt som en liten folkeskare i vestre Ingermanland, mellom Narva og Neva. De ortodokse ingrerne (engelsk: izhorians) skal ikke forveksles med ingermanlandsfinner (engelsk: ingrians), som er lutheranere og snakker en finsk dialekt, ingermanlandsfinsk. Ingrernes språk, ingrisk, som tilhører den østersjøfinske språkgruppen, benyttes i hovedsak av den eldre generasjon. Ingrisk er sterkt truet med å dø ut.

I 1989 ble der registrert 820 ingrere, hvorav 302 talte deres finsk-ugriske språk, ingrisk. Ifølge 2010 års folketelling, fantes 266 ingrere i Russland.

Ingrere og votere er hovedsakelig ortodokse. Mange av ingrerne og voterne forsvant sporløst, ble henrettet eller ble sendt til arbeidsleirer under Stalins direktiv.

Referanser

Litteratur 
 Kari Alenius: Ingrians in the Estonian War of Independence: Between Estonia, Russia and Finland. I: Baltic Security and Defence Review, , årgang 15 (2013), bind 2, s. 5–32 (online).
 The Izhorians or ingrains The Peoples of the Red Book Lest 23. januar 2014.
 The Finno-Ugric Republics and the Russian State på Google böcker  Lest 23. januar 2014.

Etniske grupper i Russland
Leningrad oblast